stanford-oval/wikipedia huggingface dataset:
Glenmont (New York)

| Glenmont |
| --- | --- |
 fiGlenmont 
 42°36′18″N, 73°46′08″W 
Aikavyöhyke:  -5
Kesäaika:  -4
Glenmont on kylä Bethlehemin kaupungissa Albanyn piirikunnassa New Yorkin osavaltiossa Yhdysvalloissa. Kaupungin koillisosassa sijaitseva Glenmont on naapurikaupungin Albanyn esikaupunki. Kylä rajautuu idässä Hudsonjokeen. Se on osa Betlehemin keskuskoulupiiriä.
Historia

Glenmont juontaa juurensa Betlehemin ensimmäisen hotellin, 1700-luvun alussa rakennetun Abbey-hotellin, perustamisesta. Hotellin itäpuolella Hudsonin rannoilla oli kilparata. Hotelli sijaitsi puolivälissä Albanyn ja Van Wie Pointin välissä. Sekä Van Wie että Abbey olivat tärkeitä pysäkkejä Hudson-joen varrella matkustajille, jotka matkustivat veneellä (ja myöhemmin höyrylaivalla) New Yorkista Albanyyn. Vuonna 1804 Albany ja Bethlehem Turnpiken jalka kulki Kenwoodista etelään Abbeyyn. Hotelli purettiin 1960-luvulla
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Glenmont, New York
Käännös suomeksi
Gapps

| Gapps Oy |
| --- | --- |

Yritysmuoto:  osakeyhtiö
Perustettu:  2010
Toimitusjohtaja:  Kasper Pöyry
Kotipaikka:  Helsinki
Toimiala:  tietotekniikka
Liikevaihto:   7,6 milj € (2019)
Henkilöstö:   38 (2019)
Kotisivu:  gapps.fi
Infobox OKVirheellinen NIMI-arvo: 
Gapps Oy on vuonna 2010 perustettu Suomen johtava Google Cloud -asiantuntijatalo. Se auttaa asiakasyrityksiä Google Cloud -palveluiden käyttöönotoissa ja kehittää räätälöityjä ratkaisuja tarpeisiin Google Cloud Platform -teknologioilla. Gapps on menestyksekkäästi vienyt yli 900 asiakasyritystä Googlen pilveen ja ollut useana vuonna Deloitten nopeimmin kasvavien teknologiayhtiöiden listalla.
Vuonna 2014 Gapps voitti Yleisradion viestintäjärjestelmien kilpailutuksessa monet suomalaiset IT-talot. Kilpailutuksen tuloksena Yleisradio siirtyi käyttämään Gappsin tarjoamaa Googlen G Suite -viestintäjärjestelmää.
Vuonna 2019 Gapps järjesti toimistollaan 'Tuo vanhempasi töihin' -päivän, josta MTV kävi tekemässä jutun Kymppiuutisten loppukevennyksen.
Palkinnot ja kunniamaininnat

Gapps on historiansa aikana saavuttanut kunniamainintoja eri yrityskilpailuissa.
Gapps sijoittui Deloitte Technology Fast 50 -listalla toiseksi vuonna 2015. Gappsin liikevaihdon kasvuvauhti oli 1 891 %.
Deloitte Technology Fast 500 Europe, Middle East & Africa (EMEA) -listalla Gapps sijoittui 50 nopeimman kasvavan yrityksen joukkoon vuonna 2015. Gappsin sijoitus oli 41. EMEA:n yli 2 miljardin ihmisen talousalueella.
Gapps valittiin oman kategoriansa kansalliseksi voittajaksi European Business Awardsissa 2015.
Gapps sijoittui Deloitte Technology Fast 50 -listalla Rising Star -kategoriassa kolmanneksi vuonna 2014.
Financial Times listasi vuonna 2018 Gappsin Euroopan 1000 nopeimman kasvavan yrityksen joukkoon.
Aiheesta muualla

Gappsin kotisivu
Filip Sandberg

| Filip Sandberg |
| --- | --- |

Henkilötiedot
Syntynyt: 23. heinäkuuta 1994 (ikä 30) Järfälla, Ruotsi
Kansalaisuus:   Ruotsi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  174 cm
Paino:  82 kg
Seura
Seura:  HC Litvínov
Sarja:  Tipsport Extraliga
Pelinumero:  43
Pelaajaura
Pääsarjaura:  2012–
Aik. seurat:  HV71 (SEL/SHL) San Jose Barracuda (AHL) TPS (SML) Skellefteå AIK (SHL)
Filip Sandberg (s. 23. heinäkuuta 1994 Järfälla, Ruotsi) on ruotsalainen jääkiekkoilija, joka pelaa Extraliga-joukkue HC Litvínovissa. Hän on pelipaikaltaan oikea laitahyökkääjä, mutta Sandberg osaa pelata myös keskellä. Hän laukoo oikealta.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Venäjä 2013 | jääkiekko |  |
|  Hopeaa | Ruotsi 2014 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Tšekki 2012 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Hopeaa | Břeclav 2011 | jääkiekko |  |
Sandberg pelasi alle 20-vuotiaiden MM-kilpailuissa vuosina 2013 ja 2014, joista molemmat turnaukset päättyivät hopeaan. Vuoden 2013 turnauksessa hänet valittiin sekä Tšekkiä että Sveitsiä vastaan pelatun alkulohkon ottelun päätteeksi Ruotsin ottelun parhaana pelaajana.
Sandberg pelasi myös alle 18-vuotiaiden MM-kilpailuissa vuonna 2012, jolloin hän voitti hopeaa. Sandberg pelasi myös alle 18-vuotiaiden Ivan Hlinkan muistoturnauksessa vuonna 2011, jolloin hän voitti hopeaa. Sandberg pelasi myös alle 19-vuotiaiden World Junior A Challengessa vuonna 2011. Yhteensä hän on pelannut 34 nuorten ja 32 poikien maaottelua. Sandberg on kuulunut myös Ruotsin alle 20-vuotiaiden maajoukkueen kapteenistoon.
Ruotsin A-maajoukkueessa Sandberg on pelannut 16 ottelua tehopistein 2+3=5. Hän teki A-maajoukkuedebyyttinsä Euro Hockey Challengessa 2. huhtikuuta 2015 Trenčínissä Slovakiaa vastaan. Sandberg avasi maalitilinsä A-maajoukkueessa heti kahdella osumalla vuotta myöhemmin Euro Hockey Challengessa 17. huhtikuuta 2016 Landshutissa Saksaa vastaan. Hänen molemmat ottelussa tekemänsä laukaukset menivät näin ollen maalin. Sandberg putosi lopulta viimeisten joukossa saman kevään MM-joukkueesta.
Pelityyli

Elite Prospects -sivusto kertoi vuonna 2012 tehdyssä analyysissä pienikokoisen Sandbergin olevan hyvällä visiolla varustettu, hyvin peliä lukeva, luova pelintekijä. Hänet mainittiin myös hyväksi kahden suunnan pelaajaksi, joka luistelee hyvin, pelaa joukkueelleen ja tykkää myös ärsyttää vastustajia.
Muuta

Sandbergin isoveli Christian pelaa hyökkääjänä HockeyAllsvenskan-joukkue AIK IF:ssä. Veljekset ovat aiemmin pelanneet kaksi kautta joukkuetovereina HV71:n SHL-joukkueessa.
Gabriel Jussilainen

Gabriel Iisakinpoika Korpi-Jussilainen eli Kaapo Jussilainen (5. tammikuuta 1828 – 25. syyskuuta 1884) oli Janakkalassa asunut kansanrunoilija, suomalaisuusaatteen harrastaja ja maanviljelijä.
Korven kylän Alastalossa syntynyt Jussilainen tuli 1847 janakkalalaiseen Jussilan taloon kotivävyksi ja hän oli talon toisen puoliskon isäntänä kuolemaansa saakka. Jussilainen toimi Janakkalan kansakoulujen johtokunnan puheenjohtajana, pitäjän viljamakasiinin hoitajana ja Janakkalan säästöpankin esimiehenä. Hän oli myös hämeenlinnalaisen Hämäläinen-sanomalehden Janakkalan-kirjeenvaihtajana. Jussilainen oli mukana J. V. Snellmanin luona vierailleessa Janakkalan kunnan kunnialähetystössä.
Viron kansallisrunoilija Lydia Koidula (1843–1886) kävi vierailulla Jussilaisen talossa.
Glenn Beck

| Glenn Beck |
| --- | --- |

Henkilötiedot
Syntynyt: 10. helmikuuta 1964 (ikä 60) Mount Vernon, Washington, Yhdysvallat
Kansalaisuus:   Yhdysvallat
Ammatti:  juontaja, poliittinen kommentaattori, kirjailija
Aiheesta muualla
Kotisivu
Glenn Beck (10. helmikuuta 1964 Mount Vernon, Washington) on yhdysvaltalainen libertaarikonservatiivinen radio- ja televisiojuontaja, jonka isännöimä The Glenn Beck Program -keskusteluohjelma on kuultavissa valtakunnallisesti Premiere Radio Networksin kautta.
Vuosina 2006–2008 Beckillä oli oma tv-ohjelmansa HLN -uutiskanavalla. Keväällä 2009 ohjelma siirtyi Fox News Channelille, jolla se oli kesäkuun 2011 loppuun. Tämän jälkeen Beck perusti oman internetissä ja sittemmin myös satelliitti- ja kaapeli-tv:ssä näkyvän TheBlaze TV:n, josta hän pyrkii tekemään kansainvälisen libertaristisen uutiskanavan. Tämän lisäksi hän kirjoittaa kirjoja, ja julkaisi myös TheBlaze -lehteä, jonka julkaisu lopetettiin vuonna 2015. Hänen suunnitelmiinsa myös kuului fiktiivisten tv-sarjojen ja elokuvien tuottaminen. Suunnitelmat kuitenkin kariutuivat Beckin yhtiön ajauduttua talousvaikeuksiin.
Vuonna 2010 Beck aiheutti kohua verrattuaan ”sosiaalista oikeudenmukaisuutta” saarnaavia kirkkoja kommunisteihin ja natseihin. Beck muun muassa kehotti yleisöään tarkistamaan oman kirkkonsa nettisivut ja jos sanat ”sosiaalinen oikeudenmukaisuus” esiintyvät sivuilla, jättämään kyseisen kirkon välittömästi. Lisäksi Beck on syyttänyt Barack Obaman neuvonantajia ”marxisteiksi”, ”maolaisiksi” ja ”kommunisteiksi”. Puhuessaan suositussa radioshow’ssaan Norjan Utøyan saarella surmatuista nuorista hän vertasi heitä Natsi-Saksan nuorisojärjestöön Hitler-Jugendiin.  Samassa ohjelmassa Beck myös tuomitsi hyökkäyksen.
Tammikuussa 2014 Beck sanoi entisen työnantajansa Foxin The Kelly File -ohjelmalle antamassaan haastattelussa tehneensä paljon virheitä ja katuvansa käyttäneensä kieltä, joka "auttoi repimään maan kahtia."
Toukokuussa 2016 Beck aiheutti jälleen kohua puhuttuaan ohjelmassaan Donald Trumpin salamurhasta, minkä johosta Sirius XM -radioyhtiö lakkasi lähettämästä hänen ohjelmaansa.
Aiheesta muualla

Glenn Beckin viralliset sivut
Beckin TheBlaze -sivusto
Kuvia tai muita tiedostoja aiheesta Glenn Beck Wikimedia Commonsissa
Gabriel Jönsson

| Gabriel Jönsson |
| --- | --- |
 Gabriel Jönsson
Henkilötiedot
Syntynyt: 18. heinäkuuta 1892 Ålabodarna, Ruotsi
Kuollut: 23. huhtikuuta 1984 Ålabodarna, Ruotsi
Kansalaisuus:   Ruotsi
Ammatti:  kirjailija, runoilija
Puoliso:  Anna-Margareta Jönsson
Kirjailija
Äidinkieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Gabriel Jönsson (18. heinäkuuta 1892 Ålabodarna – 23. huhtikuuta 1984 Ålabodarna) oli ruotsalainen kirjailija ja runoilija. Hänet tunnetaan yhtenä Skånen Akatemian ensimmäisistä jäsenistä.
Garage Kids

| Garage Kids |
| --- | --- |
 Vuoden 2001 alkuperäinen mainosjuliste Garage Kidsille.
Julkaistu:  peruutettu
Jaksoja:  1 (traileri)
Aiheesta muualla
IMDb
Garage Kid on televisiosarja, josta piti tulla 26 26 minuutin jaksoa. Sarjasta ehdittiin tehdä vain viiden minuutin pituinen traileri. Kuitenkin sarjan ideasta tehtiin animaatiosarja Code Lyoko, jonka eräänlaisena pilottina Garage Kidsin traileri toimii.
Eroja Code Lyokoon

Aelitaa ei ole.
Garage Kidsin virtuaalimaailma on Xanadu, joka ei muistuta Lyokoa yhtään.
Code Lyokossa Jeremy löytää tehtaan ja supertietokoneen ja sattuman kautta muodostaa ryhmän Ulrichin, Oddin ja Yumin kanssa. Garage Kidsissa Odd alkaa käymään samaa koulua kuin Jeremy, Ulrich ja Yumi, jotka ovat jo ennen trailerin tapahtumia saaneet tietää supertietokoneesta ja virtualimaailmasta, ystävystyy heidän kanssaan ja saa sattumalta tietää supertietokoneesta ja virtuaalimaailmasta.
Päähahmot voivat käyttää virtuuaalimaailman voimiaan myös Maassa.
Tehtaan ulkopuoli on samanlainen, mutta sisäpuoli erilainen.
Koulu on erilainen.
Virtuaalimaailmassa Ulrichin housut ovat isommat ja hän muistuttaa enemmän samuraita.
Ulrichin miekan terä on koodia, kun Code Lyokossa se on metallia.
Aiheesta muualla

Garage Kids Fandomissa
Garage Kids Fandomissa (englanniksi)
| --- | --- |
Hahmot:   Jeremy Belpois  Odd Della Robbia  Yumi Ishiyama  Aelita Schaeffer  Ulrich Stern  William Dunbar  X.A.N.A.  Luettelo hahmoista 
Televisiosarjat:   Code Lyoko (Luettelo jaksoista)  Code Lyoko: Evolution (Luettelo jaksoista)  Garage Kids 
Videopelit:   Code Lyoko  Code Lyoko: Quest for Infinity  Code Lyoko: Fall of X.A.N.A. 
Musiikki:   Subdigitals
Gaspar Cassadó

Gaspar Cassadó (30. syyskuuta 1897 Barcelona – 1966) oli espanjalainen sellotaiteilija, ajan kuuluisimpia sellistejä etenkin romanttisen musiikin esittäjänä. Casals opetti häntä. 1918 hän ryhtyi tekemään laajoja konserttikiertueita. Hän oli Sienan musiikkiakatemian professori. Myös Suomessa hän esiintyi.
Francisque Sarcey

| Francisque Sarcey |
| --- | --- |
 Francisque Sarcey
Henkilötiedot
Syntynyt: 8. lokakuuta 1827 Dourdan, Ranska
Kuollut: 16. toukokuuta 1899 (71 vuotta) Pariisi, Ranska
Kansalaisuus:  Ranska
Ammatti:  kirjailija
Kirjailija
Salanimi: Satané Binet
Äidinkieli: ranska
Tuotannon kieli: ranska
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Francisque Sarcey, kirjailijanimi Satané Binet, (8. lokakuuta 1827 Dourdan, Ranska – 16. toukokuuta 1899 Pariisi, Ranska) oli ranskalainen kirjailija. Hän kävi École normalen ja aloitti sen jälkeen opettajana maaseudulla, mutta vapaamielisyytensä vuoksi hän joutui vainon kohteeksi ja erosi 1858. Sen jälkeen hän keskittyi journalismiin.
Sarcey aloitti Le Figarossa, jossa hän kirjoitti myönteisesti vastaanotettuja kuvauksia maaseudulta kirjoittajanimellä Satané Binet. Sen jälkeen hän työskenteli useissa lehdissä. Jo 1859 hän oli löytänyt oman alansa: teatterikritiikin, jota hän alkuun kirjoitti L’opinion nationaleen, sitten vuodesta 1867 kuolemaansa saakka Le Tempsiin, ja sinä aikana hän saavutti suurimman maineensa ja nousi ainutlaatuiseksi auktoriteetiksi. Hän teki vaikutuksen suureen yleisöön mutta herätti sympatiaa kaikissa piireissä. Hän käytti mielellään henkilökohtaista sävyä, kertoi likinäköisyydestään ja muista ominaisuuksistaan ja oli ylipäänsäkin olemukseltaan, käytökseltään ja mielipiteiltään porvarillinen. Hän sai siitä nimityksen "Sarcey-setä".
Sarcey oli myös suosittu luennoitsija. Yleisö seurasi kiinnostuneena pyylevää, hyväntuulista vanhaa herraa, joka elehti vilkkaasti, puhui nokkelasti ja suorasukaisesti kaikesta mahdollisesta, ei aina aivan korrektisti mutta aina selkeäsanaisesti, ja itse hän uskoi olevansa oikeassa. Aikapulan vuoksi hän ei pyynnöistä huolimatta halunnut julkaista teatteriartikkeleitaan koottuina, ja siksi hänen elinaikanaan julkaistu tuotantonsa on aika suppea.
Teokset

Le mot et la chose (1862)
Le nouveau seigneur du village (1862)
Le bilan de l'année 1868 (1869)
Le siège de Paris (1871)
Étienne Moret (1876)
Le piano de Jeanne (1876)
Comédiens et comédiennes (1878–1884)
Les misères d’un fonctionnaire chinois (1882)
Gare à vos yeux (1884)
Souvenirs de jeunesse (1884)
Souvenirs d’âge mûr (1892)
Comment je devins conférencier (1893–1894)
Paris vivant (1893)
Grandeur et décadence de Minon-Minette (1895)
Aiheesta muualla

Kuvia tai muita tiedostoja aiheesta Francisque Sarcey Wikimedia Commonsissa
Gashua

| Gashua |
| --- | --- |
 Katunäkymä Gashuan keskustasta.
 Gashua
 Koordinaatit: 12°52′5″N, 11°2′47″E 
Valtio:  Nigeria
Osavaltio:  Yobe
Paikallishallintoalue:  Bade
Väkiluku (2012):  66 296
Aikavyöhyke:  UTC+1
Infobox OKVirheellinen NIMI-arvo: 
Gashua on kaupunki Nigerian Yoben osavaltion pohjoisosassa. Kaupunki sijaitsee semiaridissa ja tasaisessa ympäristössä, Sahelin alueen eteläreunalla, mutta lähistöllä sijaitsee laaja Hadejia–Ngurun suoalue (tai Nguru–Gashua). Kansainvälisesti tärkeäksi lintualueeksi julistettu suoalue saa vettä Hadejiajoesta ja Jama'arejoesta, jotka yhtyvät lähellä Gashuaa muodostaen Yobejoen. Suoalue mahdollistaa kalastuksen. Gashuan ilmasto on kuuma ja kuiva kuumimpien kuukausien ollessa maalis- ja huhtikuu.
Gashua on historiallisen Baden emiraatin (myös Bedde) pääpaikka ja nykyisenä emiirinä toimii vuodesta 2005 lähtien Mai Abubakar Umar Suleiman. Gashua on myös Baden paikallishallintoalueen (local government area) pääpaikka ja tärkeä markkinakaupunki. Nigerian presidentti Goodluck Jonathan perusti Gashuaan liittovaltionyliopiston vuonna 2013. Gashuan asukasluku oli vuoden 2012 arvion mukaan 66 296.
Flat Earth

Flat Earth on vuonna 2018 perustettu suomalainen superyhtye Helsingistä. Sen kokoonpano koostuu Polanskin, HIMin ja Amorphiksen jäsenistä.
Yhtye julkaisi None for One -esikoisalbuminsa marraskuussa 2018 ja siltä on julkaistu kolme singleä. Toinen julkaisu on julkaisua vaille valmiina ja on tehty edeltäjänsä tavoin HIM-luottomies, tuottaja-miksaaja Hiili Hiilesmaan kanssa. Rumpali Mika Karppinen jätti yhtyeen maaliskuussa 2022. Elokuussa 2022 uutisoitiin Wille Gränön olevan yhtyeen uusi rumpali. Joulukuussa 2023 yhtye julkaisi uuden singlen "Cyberain", jolla soittaa ensimmäistä kertaa rumpalin paikalla Gränön korvannut Mikko Herranen.
Kokoonpano > Nykyiset

Anthony Pikkarainen – laulu
Mikko Lindström – kitara
Niclas Etelävuori – basso
Mikko Herranen – rummut
Kokoonpano > Entiset

Wille Gränö – rummut
Mika Karppinen – rummut
Diskografia > Studioalbumit

None for One (2018)
High On Lies (2022)
Diskografia > Singlet

Blame (Radio Mix) (2018)
Cyanide (2018)
Given Time (2018)
School (Live in Helsinki) (2019)
Draining by Your Flame (2020)
Neverhappy (2020)
Adore (2021)
Friedenau

Friedenaun sijainti Tempelhof-Schönebergissä (iso kuva) ja Tempelhof-Schönebergin sijainti Berliinissä (pieni kuva)
Friedenaun kartta
Friedenau on kaupunginosa (saks. Ortsteil) Saksan pääkaupungissa Berliinissä. Se kuuluu Tempelhof-Schönebergin hallintoalueeseen (Bezirk) ja on pinta-alaltaan 1,65 neliökilometrin suuruinen. Kaupunginosassa asui vuoden 2011 lopussa 26 972 ihmistä. Sen asukastiheys on siten 16 347 as./km².
Historia

Poiketen lukuisista muista Berliinin kaupunginosista, Friedenaulla ei ole varsinaista kylähistoriaa. Se perustettiin tyhjästä niin kutsutulla vilhelmiinisellä ajalla, eli kuningas Vilhelm II:n hallintokaudella 1800-luvun toisella puoliskolla. Nimen alueelle antoi Hedwig Hähnel, rakennusmestari Hermann Hähnelin puoliso. Vuonna 1874 Friedenausta muodostui oma maalaiskuntansa Teltowin piirikunnassa. Vuotta myöhemmin Friedenaulla oli 1 104 asukasta. Vuonna 1912 asukasluku oli jo 43 000.
Raatihuone Friedenauhun rakennettiin vuosien 1913 ja 1916 välillä jugend-tyyliin arkkitehti Hans Altmannin suunnitelmien pohjalta. Altmann suunnitteli silloiseen maalaiskuntaan useita muitakin julkisia rakennuksia. Vuonna 1920 Friedenaun maalaiskunnasta tehtiin Berliinin kaupunginosa. Yhdessä Schönebergin kaupunginosan kanssa se muodosti Berliinin 11. hallintoalueen, jonka nimi oli myös Schöneberg.
Toisen maailmansodan loputtua Friedenau oli Neuvostoliiton valvonnassa toukokuun 29. päivästä kesäkuun 30. päivään vuonna 1945. Se myös toimi lyhyen aikaa omana hallintoalueenaan. Berliinin jaossa Friedenausta tuli osa yhdysvaltalaista sektoria. Vuodesta 2001 lähtien Friedenau on ollut osa tuolloin perustettua Tempelhof-Schönebergin hallintoaluetta.
Friedenaun raatihuone
Tyypillinen sivukatu Friedenaussa (Blankenbergstraße)
Gasonia

| Gasonia Oy |
| --- | --- |
Yritysmuoto:  osakeyhtiö
Perustettu:  2014
Kotipaikka:  Helsinki, Suomi
Omistaja:  Suomen valtio (VNK)
Infobox OKVirheellinen NIMI-arvo: 
Gasonia Oy on Suomen valtion omistama yhtiö, jonka toimialana on arvopaperien ja raaka-ainesopimusten välittäminen.
Freaks and Geeks

| Freaks and Geeks |
| --- | --- |

Tyyli:  komedia, draama
Kestoaika:  44 minuuttia
Luoja(t):  Paul Feig
Pääosissa:  Linda Cardellini John Francis Daley James Franco Samm Levine Seth Rogen Jason Segel Martin Starr
Alkuperämaa:   Yhdysvallat
Alkuperäiskieli:  englanti
Verkko:   NBC  MTV3, Nelonen
Esitetty:   1999-09-2525. syyskuuta 1999 – 2000-7-88. heinäkuuta 2000
Tuotantokausia:  1
Jaksoja:  18
Tunnuskappale:  Joan Jettin ”Bad Reputation”
Tuotanto
Vastaava(t) tuottaja(t):  Judd Apatow
Tuotantoyhtiö(t):  Apatow Productions DreamWorks Television
Aiheesta muualla
IMDb 
Freaks and Geeks on  yhdysvaltalainen nuortensarja, joka on ajankuvaus 1980-luvun high schoolista. Sarjan on luonut Paul Feig ja sitä tehtiin yhden kauden eli 18 jakson verran. Monista sarjan nuorista näyttelijöistä on tullut myöhemmin menestyneitä televisio- ja elokuvanäyttelijöitä.
Freaks and Geeks esitettiin ensimmäisen kerran NBC-kanavalla vuosina 1999–2000. Suomessa sarjaa on esittänyt MTV3 ja Nelonen.
Sarjan näyttelijöiden jälleennäkeminen PaleyFest-tapahtumassa vuonna 2011.
Juoni

Sarjan päähenkilöt ovat Weirin sisarukset Lindsay ja Sam. Isosisko Lindsay (Linda Cardellini) on kiltti tyttö, joka alkaa isoäitinsä kuoltua pitää elämäänsä tarkoituksettomana. Hän päätyy ystävystymään koulun vetelehtijöiden eli friikkien kanssa. Pikkuveli Sam (John Francis Daley) on puolestaan muiden nörttien seurassa viihtyvä epäsuosittu poika, joka yrittää selviytyä kiusaajastaan.
Vastaanotto

Sarja oli kaksi kertaa ehdolla ja voitti kerran Primetime Emmy -palkinnon. Sarja voitti Emmy-palkinnon parhaan komediasarjan roolituksesta vuonna 2000.
Aiheesta muualla

Kuvia tai muita tiedostoja aiheesta Freaks and Geeks Wikimedia Commonsissa
Friede Springer

| Friede Springer |
| --- | --- |
 Friede Springer vuonna 2014.
Henkilötiedot
Syntynyt: 15. elokuuta 1942 (ikä 82) Oldsum, Föhr, Saksa
Muut tiedot
Omaisuus:  5,6 miljardia dollaria (3/2018)
Yritys:  Axel Springer SE
 Nimikirjoitus
Friede Springer (o.s. Riewerts; s. 15. elokuuta 1942, Oldsum, Föhr, Saksa) on saksalainen kustantaja, liikenainen ja miljardööri. Hän kuuluu liittokansleri Angela Merkelin tukijoihin ja lähipiiriin.
Friede Splinglerin syntymäkoti Föhrin saarella Pohjanmeren rannikolla.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 321. rikkaimmaksi ihmiseksi. Tuolloin hänen varallisuutensa oli 5,6 miljardia dollaria. Hänen miehensä Axel Springerin kuoltua vuonna 1985, Friede sai sukulaisineen noin 26,1 prosentin osuuden Axel Springer -kustannusyhtiöstä. Seuraavina vuosina hän osti sukulaisineen yhtiön osakkeita takaisin muun muassa Burdalta, ja ostamalla omistusta myös sukulaisiaan sai hankittua määräysvallan kustannusyhtiöstä. Yhtiön julkaisuihin lukeutuvat muun muassa Die Welt, Bild, Auto Bild, Computer Bild ja yhdysvaltalainen Business Insider.
Aiheesta muualla

Kuvia tai muita tiedostoja aiheesta Friede Springer Wikimedia Commonsissa
Bloomberg Billionaires Index: #338 Friede Springer $5.26B (englanniksi) (bloomberg.com)
Inge Kloepfer (13.8.2012) Porträt Friede Springer : Vom Kindermädchen zur mächtigsten Medienfrau (saksaksi) (faz.net)
Friede Springer "Ich würde nie einen Artikel in unseren Zeitungen kritisieren" (Friede Springer im Gespräch mit Stephan Detjen; 24.9.2015) (saksaksi) (deutschlandfunk.de)
Kirjoja Friede Springleristä (saksaksi) (dnb.de)
Gonzalo López Marañón

Gonzalo López Marañón (3. lokakuuta 1933 Medina de Pomar – 7. toukokuuta 2016) oli espanjalaissyntyinen, Ecuadorissa toiminut roomalaiskatolinen piispa.
Hänet vihittiin paljasjalkaisten karmeliittojen papiksi 6. huhtikuuta 1957 ja nimitettiin San Miguel de Sucumbíosin prefektiksi 26. kesäkuuta 1970. Hän sai nimityksen San Miguel de Sucumbíosin apostoliseksi vikaariksi ja Seleucianan titulaaripiispaksi 2. heinäkuuta 1984. Piispaksi konsekroinnin suoritti 8. joulukuuta Luis Alberto Luna Tobar, jota avustivat Leonidas Eduardo Proaño Villalba ja Enrico Bartolucci Panaroni.
López Marañón jäi eläkkeelle 30. lokakuuta 2010.
Gonzalo Sánchez de Lozada

| Gozalo Sánchez de Lozada Bustamante |
| --- | --- |
 Gonzalo Sánchez de Lozada vuonna 2003.
Bolivian presidentti
 6. elokuuta 1993 – 6. elokuuta 1997  
Edeltäjä:  Jaime Paz Zamora
Seuraaja:  Hugo Banzer Suárez
Bolivian presidentti
 6. elokuuta 2002 – 17. lokakuuta 2003  
Edeltäjä:  Jorge Quiroga
Seuraaja:  Carlos Mesa
Henkilötiedot
Syntynyt: 1. heinäkuuta 1930 (ikä 94) La Paz, Bolivia
Puoliso:  Ximena Iturralde
Tiedot
Puolue:  MNR
 Nimikirjoitus
Gonzalo Sánchez de Lozada Bustamante (s. 1. heinäkuuta 1930), lempinimeltään "Goni", oli Bolivian presidentti kaksi kautta elokuusta 1993 elokuuhun 1997 ja elokuusta 2002 lokakuuhun 2003.
Sánchez de Lozada kasvoi Yhdysvalloissa. Hän opiskeli kirjallisuutta ja filosofiaa Chicagon yliopistossa. Hän nousi presidentiksi Movimiento Nacionalista Revolucionario -puolueesta (MNR) Jaime Paz Zamoran jälkeen.
Hän sovelsi Jeffrey Sachsin kanssa talouteen ns. šokkiterapiaa, jonka tarkoitus oli pysäyttää budjettivajeesta johtunut hyperinflaatio. Hän teki sarjan uudistuksia, jotka hajauttivat taloutta, yksityisti maan luonnonvarojen hyödyntämistä, otti käyttöön kaksikielisen koulutuksen ja teki suuria muutoksia perustuslakiin. Hänen kautensa jälkeen presidentiksi valittiin aiemmin diktaattorina toiminut Hugo Banzer.
Sánchez de Lozada valittiin vuonna 2002 toiselle kaudelle 22% ääniosuudella. Hänet pakotettiin eroon mellakoinnin ja lakkojen jälkeen lokakuussa 2003. Häntä pidettiin liian amerikkalaismielisenä, häntä syytettiin uusliberaalista talouspolitiikasta ja suuryhtiöiden väitettiin saavan liian suuren osuuden Bolivian kaasun viennistä Yhdysvaltoihin ja Meksikoon.
Sánchez de Lozada pakeni Yhdysvaltoihin ja sai syytteen perustuslain vastaisista kaasukaupoista ja kansanmurhasta 60 ihmisen saatua surmansa mellakoissa.